ເກົາຫຼີເໜືອ ທົດລອງ ຫົວລູກຈະຫຼວດໃໝ່ 
ຢູ່ໃນເຂດແຫ່ງດຽວກັນນີ້ ພຽງຢາງ ໄດ້ສົ່ງດາວທຽມຂຶ້ນສູ່ອາວະກາດໃນເດືອນກຸມພາ ປີ2016.
ອົງການຂ່າວສານທາງການ KCNA ກ່າວໃນວັນອາທິດມື້ນີ້ວ່າ ເກົາຫຼີເໜືອ ໄດ້ທົດລອງ ຫົວລູກຈະຫຼວດທີ່ມີກຳລັງແຮງອັນໃໝ່ Kim Jong Un ຜູ້ນຳເກົາຫຼີເໜືອກ່າວວ່າ ການທົດລອງດ່ັງກ່າວໄດ້ຮັບຜົນສຳເລັດ ແລະ ການທົດລອງດັ່ງກ່າວປະກອບດ້ວຍ ການຍິງຫົວຈະຫຼວດ ເວລາມັນຕິດຕັ້ງຢູ່ກັບໜ້າດິນ ບໍ່ໄດ້ຜັກດັນລູກສອນໄຟອອກໄປ ອີງຕາມຂ່າວສານ KCNA ນັ້ນແມ່ນວ່າ ການຍິງດັ່ງ ກ່າວໄດ້ມີຂຶ້ນຢູ່ຖານສົ່ງຈະຫຼວດ Tongchang-ri ໄກ້ກັບຊາຍແດນທາງພາກເໜືອ ຕິດ ກັບປະເທດ ຈີນ ຊຶ່ງເວົ້າວ່າ ຄິມ ຈອງ ອຶນ ໄດ້ໄປເບິ່ງ  ໃນຕອນຕາເວັນຂຶ້ນ ຢູ່ໃນເຂດແຫ່ງດຽວກັນນີ້ ພຽງຢາງ ໄດ້ສົ່ງດາວທຽມຂຶ້ນສູ່ອາວະກາດໃນເດືອນກຸມພາ ປີ 2016 ໂດຍໃຊ້ເທັກໂນໂລຈີລູກສອນໄຟຂ້າມທະວີບທີ່ຖືກຫ້າມ ອົງການຂ່າວສານຂອງລັດ ທີ່ອ້າງຄຳເວົ້າຂອງ ຄິມ ຈອງ ອຶນ ແມ່ນວ່າ ນອກຈາກນັ້ນແລ້ວ ອັນນີ້ ຍັງສະແດງໃຫ້ເຫັນວ່າ ການທົດລອງຫົວລະ ເບີດນີ້ ມີທ່າທາງວ່າຈະໃຊ້ສຳລັບການຍິງລູກສອນໄຟໄລຍະໄກນຳ ທ່ານ Rex Tillersonລມຕ ຕ່າງປະເທດ ສະຫະລັດ ໄດ້ເວົ້າເນັ້ນ ໃນວັນເສົາວານນີ້ ໃນ ລະຫວ່າງການຢ້ຽມຢາມຈີນ ເຖິງຄວາມຈຳເປັນເຖິງວິທີໃໝ່ ໃນການຮັບມືກັບການທ້າ ທາຍດ້ານນິວເຄຼຍຂອງເກົາຫຼີເໜືອທີ່ເຕີບໂຕຂຶ້ນເລື້ອຍໆ ແລະ ເນັ້ນຢໍ້າເຖິງຄວາມປາຖະ ໜາຂອງ ສະຫະລັດ ທີ່ຈະພິຈາລະນາເຖິງທາງເລືຶອກຕ່າງໆໃນການຮັບມືກັບນະໂຍບາຍ ຮຸກຮານທາງທະຫານຂອງ ເກົາຫຼີເໜືອ ນີ້